Document ID: 32001R2231

Κανονισμός (ΕΚ) αριθ. 2231/2001 της Επιτροπής
της 16ης Νοεμβρίου 2001
σχετικά με την τροποποίηση, για δεύτερη φορά, του κανονισμού (ΕΚ) αριθ. 1705/98 του Συμβουλίου όσον αφορά τη διακοπή ορισμένων οικονομικών σχέσεων με την Αγκόλα, προκειμένου να παρακινηθεί η "União Nacional para a Independência Total de Angola" (UNITΑ) να εκπληρώσει τις υποχρεώσεις της κατά την ειρηνευτική διαδικασία και για την κατάργηση του κανονισμού (ΕΚ) αριθ. 2229/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1705/98 του Συμβουλίου, της 28ης Ιουλίου 1998, όσον αφορά τη διακοπή ορισμένων οικονομικών σχέσεων με την Αγκόλα προκειμένου να παρακινηθεί η "União Nacional para a Independência Total de Angola" (UNITΑ) να εκπληρώσει τις υποχρεώσεις της κατά την ειρηνευτική διαδικασία και για την κατάργηση του κανονισμού (ΕΚ) αριθ. 2229/97 του Συμβουλίου(1), όπως τροποποιήθηκε από τον κανονισμό (ΕΚ) αριθ. 753/1999 της Επιτροπής(2), και ειδικότερα το άρθρο 9,
Εκτιμώντας τα ακόλουθα:
(1) Το άρθρο 9 του κανονισμού (ΕΚ) αριθ. 1705/98 εξουσιοδοτεί την Επιτροπή να τροποποιεί τα παραρτήματα του κανονισμού βάσει των αποφάσεων που λαμβάνονται είτε από τις αρμόδιες αρχές των Ηνωμένων Εθνών είτε από την κυβέρνηση ενότητας και εθνικής συμφιλίωσης της Αγκόλας.
(2) Το παράρτημα Ι του κανονισμού (ΕΚ) αριθ. 1705/98 απαριθμεί τα προϊόντα πετρελαίου που αναφέρονται στο άρθρο 1 παράγραφος 2. Το παράρτημα IV απαριθμεί τα σημεία εισόδου που αναφέρονται στο άρθρο 1 και το παράρτημα VII, ύστερα από την τελευταία τροποποίηση του, απαριθμεί τα πρόσωπα που καλύπτονται από τη δέσμευση κεφαλαίων δυνάμει του εν λόγω κανονισμού.
(3) Με επιστολή του της 11ης Οκτωβρίου 2001 ο πρόεδρος της επιτροπής κυρώσεων κατά της Αγκόλα ενημέρωσε την Επιτροπή ότι η επιτροπή κυρώσεων αποφάσισε να εκδώσει ενοποιημένο κατάλογο των προσώπων και των οντοτήτων για τα οποία θα ισχύει η δέσμευση κεφαλαίων και ότι κατά συνέπεια το παράρτημα VII πρέπει να αντικατασταθεί από τον κατάλογο αυτό. Στις 19 Οκτωβρίου η επιτροπή αποφάσισε να εκδώσει ενοποιημένο κατάλογο των σημείων εισόδου στην επικράτεια της Αγκόλα και ότι συνεπώς το παράρτημα IV πρέπει να αντικατασταθεί από τον ενοποιημένο κατάλογο. Επιπλέον, πρέπει να ενημερωθεί ένας κωδικός ΣΟ στο παράρτημα 1,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1705/98 τροποποιείται ως εξής:
- στο παράρτημα Ι ο κωδικός ΣΟ 3823 90 10 αντικαθίσταται από τον κωδικό 3824 90 10,
- το παράρτημα IV αντικαθίσταται από το παράρτημα Ι του παρόντος κανονισμού,
- το παράρτημα VII αντικαθίσταται από το παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 2001.

Labels: 5
10
3
13
18